
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1171 

18 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Διιδρυματικού - Διατμηματικού Προγράμμα¬ 
τος Μεταπτυχιακών Σπουδών (Π.Μ.Σ.) του Τμήμα¬ 
τος Διοίκησης Επιχειρήσεων με έδρα την Κοζά¬ 
νη της Σχολής Διοίκησης και Οικονομίας και του 
Τμήματος Μηχανικών Περιβάλλοντος και Μηχα¬ 
νικών Αντιρρύπανσης Τ.Ε. της Σχολής Τεχνολο¬ 
γικών Εφαρμογών του Τ.Ε.Ι. Δυτικής Μακεδονίας, 
σε συνεργασία με το Κρατικό Οικονομικό Πα¬ 
νεπιστήμιο του Αζερμπαϊτζάν με τίτλο: «Διαχεί¬ 
ριση και Μεταφορά Φυσικού Αερίου και Πετρε¬ 
λαίου» (ΡθίΓοΙθυιτι οίΙ από 933 ιηβηβρθηηθηΐ αηά 
ΐΓ3Π3ροΓΐ3ΐίοη - ΜΟΟΜΑΤ). 1 

Ίδρυση εργαστηρίου με την επωνυμία «Εργαστήριο 
Αγροτικής Ανάπτυξης και Τροφίμων» στο Τμήμα 
Τεχνολόγων Γεωπόνων της Σχολής Τεχνολογί- 
ας Γεωπονίας και Τεχνολογίας Τροφίμων και Δι¬ 


ατροφής του ΤΕΙ Δυτικής Μακεδονίας. 2 

ΑΠΟΦΑΣΕΙ Σ 

Αριθμ. Φ.ΔΔ.1/13.2/1540 (1) 


Έγκριση Διιδρυματικού - Διατμηματικού Προγράμματος 
Μεταπτυχιακών Σπουδών (Π.Μ.Σ.) του Τμήματος Διοί¬ 
κησης Επιχειρήσεων με έδρα την Κοζάνη της Σχολής 
Διοίκησης και Οικονομίας και του Τμήματος Μηχα¬ 
νικών Περιβάλλοντος και Μηχανικών Αντιρρύπανσης 
Τ.Ε. της Σχολής Τεχνολογικών Εφαρμογών του Τ.Ε.Ι. 
Δυτικής Μακεδονίας, σε συνεργασία με το Κρατικό 
Οικονομικό Πανεπιστήμιο του Αζερμπαϊτζάν με τίτ¬ 
λο: «Διαχείριση και Μεταφορά Φυσικού Αερίου και 
Πετρελαίου» (ΡοΐΓοΙουπη οίΙ αηά 933 πΐ3η39θπΐθηΙ 3ηά 
ΐΓ3η3ροΓί3ΐίοη - ΜΟΟΜΑΤ). 

Ο ΠΡΟΕΔΡΟΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 80 παρ. 11 περ. α του Ν. 4009/2011 (Α' 
195) «Δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 


κών ιδρυμάτων», όπως τροποποιήθηκε με τις διατάξεις 
του άρθρου 47 περ. γ του Ν. 4025/2011 (Α' 228), του άρ¬ 
θρου 5 παρ. 8 του Ν. 4076/2012 (Α' 159) και του άρθρου 
34 παρ. 2 του Ν. 4115/2013 (Α' 24). 

β) Του Ν. 3685/2008 (Α' 148) «Θεσμικό πλαίσιο για 
τις μεταπτυχιακές σπουδές» (και ιδίως του άρθρου 6), 
όπως τροποποιήθηκε διαδοχικά με τις διατάξεις του 
άρθρου 24 του Ν. 3696/2008 (Α' 177), του άρθρου 27 
του Ν. 3794/2009 (Α' 156) και του άρθρου 37 παρ. 5 του 
Ν. 3848/2010 (Α' 71). 

γ) Του Ν. 3374/2005 (Α' 189) «Διασφάλιση της ποιό¬ 
τητας στην ανώτατη εκπαίδευση, Σύστημα μεταφοράς 
και συσσώρευσης πιστωτικών μονάδων - Παράρτημα 
Διπλώματος», όπως τροποποιήθηκε και ισχύει. 

δ) Του άρθρου 34 του Ν. 4301/2014 (Α' 223) «Οργάνωση 
της νομικής μορφής των θρησκευτικών κοινοτήτων και 
των ενώσεων τους στην Ελλάδα και άλλες διατάξεις 
αρμοδιότητας Γ ενικής Γ ραμματείας Θρησκευμάτων και 
λοιπές διατάξεις». 

ε) Του άρθρου 98 του Ν. 4310/2014 (Α' 258) «Ερευνα, Τε¬ 
χνολογική Ανάπτυξη και Καινοτομία και άλλες διατάξεις». 

2. Το Π.δ. 90/2013 (ΦΕΚ 130/5-6-2013 τ. Α') «Μετονομα- 
σία Σχολής και Τμημάτων-Συγχώνευση Τμημάτων - Κα¬ 
τάργηση Παραρτημάτων και Τμημάτων -Ίδρυση Σχολής 
- Συγκρότηση Σχολών του Τ.Ε.Ι. Δυτ. Μακεδονίας». 

3. Την υπουργική απόφαση Φ.5/89656/Β3/2007 (ΦΕΚ 
1466/13-8-2007, τ. Β') «Εφαρμογή του Συστήματος Με¬ 
ταφοράς και Συσσώρευσης Πιστωτικών Μονάδων». 

4. Το από 19-12-2014 Ειδικό Πρωτόκολλο Συνεργασίας 
μεταξύ του Κρατικού Οικονομικού Πανεπιστημίου του 
Αζερμπαϊτζάν (Πόλη Μπακού, Αζερμπαϊτζάν) και του 
Τ.Ε.Ι. Δυτικής Μακεδονίας. 

5. Το αριθμ. 137/19-1-2015 έγγραφο του Τ.Ε.Ι. Δυτικής 
Μακεδονίας για την κατάθεση της ΙδρυματικήςΈκθεσης 
αξιολόγησης του Τ.Ε.Ι. Δυτικής Μακεδονίας στην Α.ΔΙ.Π.. 

6. Το αριθμ. 73/21-1-2015 έγγραφο της Α.ΔΙ.Π. κατά¬ 
θεσης της ΙδρυματικήςΈκθεσης αξιολόγησης του Τ.Ε.Ι. 
Δυτικής Μακεδονίας. 

7. Το απόσπασμα πρακτικού της από 26-1-2015, θέμα 
2° Γ ενικής Συνέλευσης Ειδικής Σύνθεσης του Τ μήματος 
Διοίκησης Επιχειρήσεων με έδρα την Κοζάνη του Τ.Ε.Ι. 
Δυτικής Μακεδονίας. 

8. Το απόσπασμα πρακτικού της από 27-5-2015, θέμα 
5° Γ ενικής Συνέλευσης Ειδικής Σύνθεσης του Τ.Ε.Ι. Δυ¬ 
τικής Μακεδονίας. 

9. Το γεγονός ότι το Κρατικό Οικονομικό Πανεπιστήμιο 
του Αζερμπαϊτζάν έχει αναγνωριστεί από το ΔΟΑΤΑΠ 
ως ομοταγές προς τα ελληνικά Α.Ε.Ι. (Συνεδρίαση Δ.Σ. 
5/15-05-2015 Δ.Ο.Α.Τ.Α.Π.). 

10. Την απόφαση της συγκλήτου 4/12-12-2014 του Κρα¬ 
τικού Οικονομικού Πανεπιστημίου του Αζερμπαϊτζάν για 
την συνδιοργάνωση του προγράμματος μεταπτυχιακών 
σπουδών με τίτλο «Διοίκηση και Μεταφορά Φυσικού 
αερίου και πετρελαίου». 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1. Γενικές διατάξεις 

Εγκρίνουμε από το ακαδημαϊκό έτος 2015-2016 τη λει¬ 
τουργία του Προγράμματος Μεταπτυχιακών Σπουδών 
(Π.Μ.Σ.) του Τμήματος Διοίκησης Επιχειρήσεων με έδρα 
την Κοζάνη της Σχολής Διοίκησης και Οικονομίας και 
του Τμήματος Μηχανικών Περιβάλλοντος και Μηχανικών 
Αντιρρύπανσης Τ.Ε. της Σχολής Τεχνολογικών Εφαρ¬ 
μογών του Τ.Ε.Ι. Δυτικής Μακεδονίας, σε συνεργασία 
με το Κρατικό Οικονομικό Πανεπιστήμιο του Αζερμπα¬ 
ϊτζάν (Πόλη Μπακού, Αζερμπαϊτζάν) με τίτλο Διαχείρι¬ 
ση και Μεταφορά Φυσικού Αερίου και Πετρελαίου» και 
αγγλικό τίτλο (ΡβίΓοΙβυπι οίΙ από ραε πιαηαρθπίθηΐ αηά 
ΐΓαηεροΓίαίίοη - ΜΟΟΜΑΤ). 

Αρθρο 2. Αντικείμενο - Σκοπός 

Το αντικείμενο του Προγράμματος Μεταπτυχιακών 
Σπουδών (Π.Μ.Σ.) διακρίνεται σε δύο άξονες: 

α) Την υψηλή εκπαίδευση στελεχών διοίκησης και ορ¬ 
γάνωσης μονάδων αξιοποίησης προϊόντων απόσταξης 
πετρελαίου και του φυσικού αερίου. Τα εξειδικευμένα 
αυτά στελέχη θα καλύψουν τις ανάγκες πετρελαϊκών 
επιχειρήσεων και διεθνικών επιχειρήσεων μεταφοράς 
και πώλησης φυσικού αερίου. 

β) Την υψηλή τεχνολογική εκπαίδευση στελεχών ορ¬ 
γάνωσης και λειτουργίας μονάδων παραγωγής και με¬ 
ταφοράς προϊόντων απόσταξης πετρελαίου και φυσικού 
αερίου. 

Κύριος σκοπός του διιδρυματικού Προγράμματος 
Μεταπτυχιακών Σπουδών (Π.Μ.Σ.) είναι η εξειδίκευση 
πτυχιούχων ανώτατης εκπαίδευσης στους τομείς της 
τεχνολογίας και οικονομίας των μονάδων παραγωγής 
πετρελαίου και φυσικού αερίου. 

Στόχοι του διιδρυματικού Π.Μ.Σ. είναι: 

1. Να εξειδικεύσει στελέχη στη διοίκηση της βιομηχα¬ 
νίας φυσικού αερίου και πετρελαίου και τη μεταφορά 
τους μέσω αγωγών αργού πετρελαίου και φυσικού αε¬ 
ρίου. Τα εξειδικευμένα αυτά στελέχη θα καλύψουν τις 
ανάγκες της ελληνικής βιομηχανίας και συστήματος 
μεταφοράς φυσικού αερίου (ΤΑΡ). 

2. Να εξειδικεύσει στελέχη σε θέματα διαχείρισης 
έργων και λειτουργικής αξιοπιστίας σχετικά με αγω¬ 
γούς πετρελαίου, φυσικού αερίου και εγκαταστάσεων 
αποθήκευσής τους. Τα εξειδικευμένα αυτά στελέχη 
θα καλύψουν τις ανάγκες των έργων εγκαταστάσε¬ 
ων αποθήκευσης, της αξιοπιστίας τους καθώς και των 
αντίστοιχων θεμάτων του αγωγού μεταφοράς φυσικού 
αερίου (ΤΑΡ). 

3. Να εξειδικεύσει πτυχιούχους ανώτατης εκπαίδευ¬ 
σης, στους τομείς της οικονομίας και της διοίκησης 
επιχειρήσεων πετρελαίου και φυσικού αερίου. Τα εξειδι¬ 


κευμένα αυτά στελέχη θα μπορούν να καλύψουν αφενός 
μεν τις ανάγκες της ελληνικής οικονομίας και αφετέρου 
της διεθνούς αγοράς, όπως αυτές εξελίσσονται και δια¬ 
μορφώνονται στα πλαίσια της Ευρωπαϊκής Ένωσης και 
της παγκόσμιας οικονομίας. 

4. Να δημιουργήσει υψηλά ειδικευμένα στελέχη, με 
αναπτυγμένες ικανότητες και δεξιότητες, ώστε αυτοί 
να ανταποκρίνονται στις πρακτικές και επιστημονικές 
ανάγκες της αγοράς πετρελαίου και φυσικού αερίου. 
Επίσης να τους καταστήσει ικανούς και ανταγωνιστι¬ 
κούς στο εθνικό και το διεθνές περιβάλλον. 

5. Να εκπαιδεύσει ανθρώπινο δυναμικό στη διοίκηση 
και την πρακτική των διεθνικών επιχειρήσεων, ως ηγε¬ 
τικά στελέχη και γενικούς διευθυντές για την ενίσχυση 
των εθνικών πετρελαϊκών επιχειρήσεων με γνώμονα την 
εξωστρέφεια της ελληνικής οικονομίας στην ευρωπαϊκή 
και διεθνή αγορά. 

Με την ολοκλήρωση του Π.Μ.Σ. οι διπλωματούχοι θα 
καλύψουν τις ανάγκες της ελληνικής οικονομίας και της 
διεθνούς αγοράς σε θέματα οργάνωσης και λειτουργίας 
μονάδων παραγωγής φυσικού αερίου και προϊόντων 
απόσταξης πετρελαίου. Ως υψηλά ειδικευμένα στελέ¬ 
χη, θα καλύψουν τις πρακτικές και επιστημονικές ανά¬ 
γκες της αγοράς πετρελαίου και φυσικού αερίου, και 
θα μπορούν να αξιοποιηθούν ως ηγετικά στελέχη και 
διευθυντές στην ελληνική, ευρωπαϊκή και διεθνή αγορά. 

Αρθρο 3. Μεταπτυχιακοί τίτλοι σπουδών 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) με τίτλο «Διαχείριση και Μεταφορά Φυσικού 
Αερίου και Πετρελαίου» και αγγλικό τίτλο (ΡθΙωΙθυπι 
οίΙ από 035 πιβΠΒρβπιβηΙ αηά ΐΓΒηεροΓίΒΐίοη). Οι τίτλοι 
σπουδών του Π.Μ.Σ. απονέμονται από κοινού με συ- 
νυπογραφή από το Κρατικό Οικονομικό Πανεπιστήμιο 
του Αζερμπαϊτζάν (Πόλη Μπακού, Αζερμπαϊτζάν) και το 
Τ.Ε.Ι. Δυτικής Μακεδονίας και σύμφωνα με τις διατάξεις 
του Ν. 3685/2008 και τις ακόλουθες συμπληρώσεις και 
τροποποιήσεις του που ισχύουν σήμερα . Η εγγραφή 
των φοιτητών γίνεται στο Τ.Ε.Ι. Δυτικής Μακεδονίας. 
Επομένως οι τίτλοι σπουδών είναι ελληνικοί και δεν 
απαιτείται η αναγνώριση από το Δ.Ο.Α.Τ.Α.Π.. 

Αρθρο 4. Κατηγορίες πτυχιούχων 

Στο Π.Μ.Σ. γίνονται δεκτοί μετά από επιλογή πτυχι- 
ούχοι όλων των Σχολών Διοίκησης και Οικονομίας, των 
Πολυτεχνικών Σχολών και Σχολών Τεχνολογικών Εφαρ¬ 
μογών των Ανώτατων Εκπαιδευτικών Ιδρυμάτων (Α.Ε.Ι.) 
της ημεδαπής ή ομοταγών αναγνωρισμένων ιδρυμάτων 
της αλλοδαπής. 

Αρθρο 5. Χρονική Διάρκεια 

Με την επιφύλαξη των διατάξεων του άρθρου 98 του 
Ν. 4310/2014 (Α' 258) «Ερευνα, Τεχνολογική Ανάπτυξη και 
Καινοτομία και άλλες διατάξεις» και του άρθρου 80 παρ. 
11 περ. α του Ν. 4009/2011 (Α' 195), όπως τροποποιήθηκε 
με τις διατάξεις του άρθρου 47 περ. γ του Ν. 4025/2011 
(Α' 228), του άρθρου 5 παρ. 8 του Ν. 4076/2012 (Α' 159) 
και του άρθρου 34 παρ. 2 του Ν. 4115/2013 (Α' 24), το 
Π.Μ.Σ. θα λειτουργήσει μέχρι και το ακαδημαϊκό έτος 
2020 - 2021 οπότε και θα αξιολογηθεί η δυνατότητα 
συνέχισης της λειτουργίας του, σύμφωνα με τα προ- 
βλεπόμενα στον Ν. 3685/2008 αλλά και τις προσθήκες 
και συμπληρώσεις τους. 

Η χρονική διάρκεια για την απονομή του Μεταπτυχιακού Διπλώματος Ειδίκευσης ορίζεται σε τέσσερα (4) δι¬ 
δακτικά εξάμηνα, εκ των οποίων το τέταρτο διατίθεται για την εκπόνηση της μεταπτυχιακής εργασίας. 

Αρθρο 6. Πρόγραμμα Μαθημάτων 

Για την απόκτηση του Μ.Δ.Ε. απαιτείται η επιτυχής εξέταση σε όλα τα μαθήματα του προγράμματος καθώς 
και η επιτυχής εξέταση της μεταπτυχιακής διπλωματικής εργασίας. Τα μαθήματα αντιστοιχούν σε τριάντα (30) 
πιστωτικές μονάδες ανά εξάμηνο σπουδών. Η διπλωματική εργασία αντιστοιχεί επίσης σε τριάντα (30) πιστωτικές 
μονάδες. Συνολικά απαιτείται η συμπλήρωση εκατόν είκοσι (120) πιστωτικών μονάδων. 

ΕΞΑΜΗΝΙΑΙΑ ΜΕΤΑΠΤΥΧΙΑΚΑ ΜΑΘΗΜΑΤΑ 


Α/Α 

Κωδικός 

Α' Εξάμηνο 

Μαθήματα Υποχρεωτικά 

Ώρες \ 
εβδομάδα 

Πιστωτικές 

Μονάδες 

(Ε0Τ3) 

1 

ΜΟ 1110 

Ποσοτικές Μέθοδοι των επιχειρήσεων πετρελαίου και φυσικού 
αερίου, της βιομηχανίας και των μεταφορών. 

ΩυαηΙίίαΙίνβ ΜοΙάοάε ίη ρθίωίθυπι οίΙ αηά 933 άυείηοβε, ίηάυβΦγ 

3Π0 ίΓ3η3ρθΓΪ3ΐίθΠ 

3 

7,5 

2 

ΜΟ 1120 

Βιομηχανική Οικονομική του πετρελαίου και αερίου. 

(Εοοηοπιίθ3 ίοτ Ιάβ ΟίΙ βηά 033 ΙηάυείΓγ) 

3 

7,5 

3 

ΜΟ 1130 

Βιομηχανικές Τεχνολογίες Πετρελαίου και Φυσικού Αερίου. 

(ΟίΙ 3πά ΝαΙυΓαΙ 033 ίηάυβίΓν ΙβοάηοΙοαίθε) 

3 

7,5 

4 

ΜΟ 1140 

Το ευρωπαϊκό δίκαιο πετρελαίου και φυσικού αερίου και η πε¬ 
ριβαλλοντική πολιτική της ενέργειας. 

(ΕυΐΌροβη οίΙ 3ηά 933 ΐ3\/ν 3πά ΘΠΘΓ 9 Υ οηνίΓοηπίθπΙ ροΙίον) 

3 

7,5 



Σύνολο πιστωτικών μονάδων και ωρών 


30 

Α/Α 

Κωδικός 

Β' Εξάμηνο 

Μαθήματα Υποχρεωτικά 

Ώρες \ 
εβδομάδα 

Πιστωτικές 

Μονάδες 

(Ε0Τ3) 

1 

ΜΟ 1210 

Χρηματοοικονομική Διοίκηση στη βιομηχανία φυσικού αερίου 
και πετρελαίου και τη μεταφορά. 

ΡίηαηοίαΙ πιαπαροπιοπί ίη ροΐΓοΙουπι οίΙ αηά 935 ίηάυείΓγ αηά 
(Γ3η3ροΓΐ3ίίοη 

3 

7,5 

2 

ΜΟ 1220 

Διαχείριση έργων και η λειτουργική αξιοπιστία των αγωγών 
πετρελαίου και φυσικού αερίου και οι εγκαταστάσεις αποθή¬ 
κευσης. 

Ργο]θοΙ Μ3 Π39θπΐθηΙ αηά ορβΓαΙίοηαί ΓθΙίαόίΙίίγ οΐ οίΙ 3ηά 935 
ρίροίίηβε 3ηά 3ΐ0Γ3ρβ ΐαοίίίΐίθβ. 

3 

7,5 

3 

ΜΟ 1230 

Διεθνής διοικητική των επιχειρήσεων και οι διεθνικές εταιρείες 
πετρελαίου και φυσικού αερίου. 

(ΙηΙθπιαΙίοηαΙ άυ5ίηβ35 3ηά πιυΙΙίη3ίίοη3ΐ οίΙ αηά 935 οοπιραηίοβ) 

3 

7,5 

4 

ΜΟ 1240 

Τεχνολογίες μεταφοράς μέσω αγωγών αργού πετρελαίου και 
φυσικού αερίου. 

(ΟίΙ 3ηά Ο35 Τβοάηοίορίθε οί ρίρβίίηβ (Γαηεροιίαΐίοη οιχιάθ οίΙ 3ηά 
ηαΙυΓβΙ 935) 

3 

7,5 



Σύνολο πιστωτικών μονάδων 


30 

Α/Α 

Κωδικός 

Γ' Εξάμηνο 

Μαθήματα Υποχρεωτικά 

Ώρες/ 

εβδομάδα 

Πιστωτικές 

Μονάδες 

(Ε0Τ3) 

1 

ΜΟ 1310 

Μεθοδολογία Έρευνας. Περιπτωσιολογικές μελετών για το 
πετρέλαιο, την Διοίκηση και μεταφορά του φυσικού αερίου και 
πετρελαίου. 

Βθ5Θ3Γθίι ΜθΙίιοάοΙοργ. 035Θ 3ΐυάίθ3 οπ οίΙ 3ηά 935 πΐ3ηα9θπΐθηΙ 
αηά ίΓ3η8ροΓΐ3ΐίοη 

3 

7,5 

2 

ΜΟ 1320 

Ασφάλεια και περιβαλλοντικές επιπτώσεις στην βιομηχανία και 
από την μεταφορά πετρελαίου και φυσικού αερίου. 

3αίθ1γ βηά ΕηνίΓοηπιοπΙβΙ ΙηηραοΙβ ίη ΟίΙ 3ηά ΝαΙυΓαΙ Οαε ΙηάυείΓγ 
αηά ΤΓαηεροιΙαΙίοη 

3 

7,5 

3 

ΜΟ 1330 

ΡθίΓοίουπι οίί αηά 935 Ιθ9ΐ5ΐίθ3 αηά 3υρρίγ οάαίη πιαηα 9 βηηθηΙ. 
Διανομή πετρελαίου και φυσικού αερίου και η διαχείριση της 
εφοδιαστικής αλυσίδας 

3 

7,5 

4 

ΜΟ 1340 

Στρατηγική διοίκηση και επενδυτικά σχέδια στη βιομηχανία 
πετρελαίου και φυσικού αερίου και την μεταφορά τους. 
δίΓαΙοςίο Μ3Π39θπΐθπΙ 3πά ίπνοείπιοπί ρΐΌ)βοΐ5 ίπ ροΐΓοΙουπι οίΙ 

3Π0 935 ίπάυείΓΥ 3Π0 ΐΓ3ΠδΡ0Γΐ3ΐί0Π 

3 

7,5 



Σύνολο πιστωτικών μονάδων και ωρών 


30 

Α/Α 

Κωδικός 

Δ' Εξάμηνο 

Μαθήματα Υποχρεωτικά 


Πιστωτικές 

Μονάδες 

(Ε0Τ5) 


ΜΟ 1310 

Μεταπτυχιακή Διπλωματική Εργασία - ΜβείθΓ Τίιοείε 


30 


Άρθρο 7. Αριθμός Εισακτέων 


Ο αριθμός εισακτέων κατ' έτος στο πρόγραμμα ορίζεται κατ’ ανώτατο όριο πενήντα (50) φοιτητές. Ο αριθμός 
των εισακτέων μπορεί να τροποποιείται με απόφαση της Ε.Δ.Ε. 

Άρθρο 8. Προσωπικό 

Στη διδασκαλία των μεταπτυχιακών μαθημάτων μπορούν να συμμετέχουν εκτός από μέλη Δ.Ε.Π. και Ε.Π. των δύο 
συνεργαζόμενων ιδρυμάτων και μέλη Ε.Π. άλλων Τμημάτων του Τ.Ε.Ι. Δυτικής Μακεδονίας και προσκεκλημένων 
διδασκόντων άλλων Τ.Ε.Ι. ή μέλη Δ.Ε.Π. Πανεπιστημίων της ημεδαπής ή της αλλοδαπής καθώς και άλλες κατηγο¬ 
ρίες σύμφωνα με τις διατάξεις του άρθρου 5 του Ν. 3685/2008 (Α' 148) και του Ν. 4009/2011 και τις συμπληρώσεις 
τους αλλά και τα οριζόμενα στο Ειδικό Πρωτόκολλο Συνεργασίας. 

Άρθρο 9. Υλικοτεχνική Υποδομή 

Το Πρόγραμμα Μεταπτυχιακών Σπουδών θα λειτουργήσει στις εγκαταστάσεις του Τ.Ε.Ι. Δυτικής Μακεδονίας 
με τον υπάρχοντα εξοπλισμό. 

Άρθρο 10. Κόστος λειτουργίας 


Το κόστος λειτουργίας ενός ολοκληρωμένου κύκλου του Π.Μ.Σ. για 50 άτομα υπολογίζεται σε 200.000 € και 
αναλύεται ποσοστιαία ως εξής: 


Α/Α 

ΠΡΟΫΠΟΛΟΓΙΣΜΟΣ 

Ποσοστό % 

1 

Κόστος εκπαίδευσης και διπλωματικές εργασίες 

24,42% 

3 

Δαπάνες μετακινήσεων 

16,325% 

4 

Διοικητικά έξοδα Π.Μ.Σ. 

4.1. Λειτουργίας του Π.Μ.Σ. στο Τ.Ε.Ι. Δυτικής Μακεδονίας (14,2%) 

4.2. Διοικητικά έξοδα του Κρατικού Οικονομικού Πανεπιστημίου του Αζερμπαϊτζάν (2,5%) 

16,7% 

4 

Αναλώσιμα, έξοδα δοίΙνναΐΌ γραμματείας 

2% 

5 

Δημοσιότητα. Έντυπα ημερίδων-συνεδρίων, επιστημονικές δημοσιεύσεις και εκδόσεις 
των καθηγητών των συνεργαζόμενων Α.Ε.Ι. 

5,555% 

6 

Ε.Λ.Κ.Ε. Τ.Ε.Ι. Δυτικής Μακεδονίας 

10% 

7 

Τ.Ε.Ι. Δυτικής Μακεδονίας 

25% 


Σύνολο 

100% 


2. Το κόστος λειτουργίας του Π.Μ.Σ. θα καλυφθεί από χορηγίες δημοσίου και ιδιωτικού φορέα καθώς και από 
δίδακτρα. 


Άρθρο 11 Μεταβατικές Διατάξεις 

Όλα τα θέματα που δεν προβλέπονται στην παρούσα απόφαση θα ρυθμίζονται από το Ειδικό Πρωτόκολλο 
Συνεργασίας και από τα αρμόδια όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 4 Ιουνίου 2015 
Ο Πρόεδρος 

ΝΙΚΟΛΑΟΣ ΑΣΗΜΟΠΟΥΛΟΣ 

Αριθμ.. Φ.ΔΔ.3/2.1/1542/4-6-2015 (2) 

Ιδρυση εργαστηρίου με την επωνυμία «Εργαστήριο 
Αγροτικής Ανάπτυξης και Τροφίμων» στο Τμήμα Τε¬ 
χνολόγων Γεωπόνων της Σχολής Τεχνολογίας Γε- 
ωπονίας και Τεχνολογίας Τροφίμων και Διατροφής 
του ΤΕΙ Δυτικής Μακεδονίας. 

Ο ΠΡΟΕΔΡΟΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1, 2, 3 και 4 του 
Ν. 3794/2009 «Ρύθμιση θεμάτων του πανεπιστημιακού 
και τεχνολογικού τομέα της ανώτατης εκπαίδευσης 
και άλλες διατάξεις» (Α' 156) όπως τροποποιήθηκε και 
ισχύει. 

2. Τις διατάξεις του άρθρου 80 παρ. 24 του Ν. 4009/2011 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
ιδρυμάτων», όπως αυτή προστέθηκε με το άρθρο 96 του 
Ν. 4310/2014 (ΦΕΚ 258/Α78-12-2014) «Ερευνα, Τεχνολογική 
Ανάπτυξη και Καινοτομία και άλλες διατάξεις». 

3. Τις διατάξεις των άρθρων 5 παρ. α και γ, 80 παρ. 
22α και 81 παρ. 3 του Ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανώτατων εκπαιδευτικών ιδρυμάτων». 

4. Την αριθμ. 2/28-4-2015 απόφαση της Συνέλευσης 
του Τμήματος Τεχνολόγων Γεωπόνων του ΤΕΙ Δυτικής 
Μακεδονίας. 

5. Την αριθμ. 12/14-5-2014 θέμα 11 απόφαση της Συ¬ 
γκλήτου του ΤΕΙ Δυτικής Μακεδονίας. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού 
και του προϋπολογισμού του ΤΕΙ Δυτικής Μακεδονίας, 
αποφασίζει: 

Εγκρίνει την ίδρυση «Εργαστηρίου Αγροτικής Ανάπτυ¬ 
ξης και Τροφίμων» στο Τμήμα Τεχνολόγων Γεωπόνων 
του ΤΕΙ Δυτικής Μακεδονίας: 

Αρθρο 1 
Ιδρυση 

Ιδρύεται στο Τμήμα Τεχνολόγων Γεωπόνων της Σχο¬ 
λής Τεχνολογίας Γεωπονίας και Τεχνολογίας Τροφί¬ 
μων και Διατροφής του ΤΕΙ Δυτικής Μακεδονίας το 
Εργαστήριο Αγροτικής Ανάπτυξης και Τροφίμων, που 
καλύπτει τις ερευνητικές και διδακτικές ανάγκες στο 
γνωστικό αντικείμενο της αγροτικής ανάπτυξης και των 
τροφίμων και ειδικότερα σε θέματα φυτικής και ζωικής 
παραγωγής, αγροτικής οικονομίας και του ελέγχου της 
ποιότητας αγροτικών προϊόντων και τροφίμων. 

Στο εργαστήριο οργανώνονται και λειτουργούν οι 
ακόλουθες μονάδες: 

Α. Μονάδα Ποιοτικού Ελέγχου Αγροτικών Προϊόντων 
και Τροφίμων με αντικείμενο: 1) τη μελέτη και ανά¬ 
δειξη των ποιοτικών χαρακτηριστικών των αγροτικών 
προϊόντων και τροφίμων, 2) την επιστημονική στήριξη 
διαφόρων δράσεων που θα αναφέρονται στην ποιό¬ 
τητα και ασφάλεια των ανωτέρω και 3) στη συμβολή 
αποφυγής διατροφικών ατοπημάτων από προϊόντα της 
Περιφέρειάς μας. 

Β. Μονάδα Ανάπτυξης Ορεινών και Μειονεκτικών Πε¬ 
ριοχών με αντικείμενο: 1) τη διερεύνηση και μελέτη των 
χαρακτηριστικών των ορεινών και μειονεκτικών περιο¬ 


χών σε σχέση με τις γεωμορφολογικές και οικονομικές 
τους ιδιαιτερότητες, 2) τη μελέτη και διαμόρφωση/ 
διατύπωση αναπτυξιακών στρατηγικών στη βάση της 
αξιοποίησης των τοπικών πόρων και των ιδιαιτεροτή¬ 
των των περιοχών αυτών, 3) τη μελέτη των πολιτικών 
και της εφαρμογής τους στις ορεινές και μειονεκτικές 
περιοχές, καθώς και 4) τη συμβολή και επιστημονική 
στήριξη αναπτυξιακών δράσεων που αναλαμβάνουν 
ορεινές ή μειονεκτικές τοπικές κοινωνίες της Περιφέ¬ 
ρειας Δυτικής Μακεδονίας. 

Γ. Μονάδα Γενετικής Βελτίωσης και αναπαραγωγής 
φυτών με αντικείμενο: 1) την μελέτη και ανάδειξη των 
ποιοτικών και ποσοτικών χαρακτηριστικών των καλλι¬ 
εργούμενων φυτών της περιοχής, 2) την επιστημονική 
στήριξη διαφόρων δράσεων που θα αναφέρονται στην 
παραγωγή - πιστοποίηση και διακίνηση πολλαπλασι¬ 
αστικού υλικού και προστασία του ντόπιου γενετικού 
υλικού και 3) στη συμβολή αποφυγής γενετικής διάβρω¬ 
σης του τοπικού γενετικού υλικού της Περιφέρειάς μας. 

Δ. Μονάδα Μάνατζμεντ αγροτικών επιχειρήσεων με 
αντικείμενο: 1) την έρευνα και την εφαρμογή της, σε 
θέματα Οργάνωσης, Διαχείρισης και Διοίκησης των γε¬ 
ωργικών και κτηνοτροφικών εκμεταλλεύσεων καθώς και 
των επιχειρήσεων που δραστηριοποιούνται σε όλο το 
φάσμα της διατροφικής αλυσίδας, την προαγωγή της 
έρευνας και της εφαρμογής καινοτομιών στις επιχειρή¬ 
σεις και τις εκμεταλλεύσεις του αγροτικού τομέα, σε 
θέματα παραγωγής, μεταποίησης και μάρκετινγκ αγρο¬ 
τικών προϊόντων, με σκοπό τη δημιουργία προστιθέμε¬ 
νης αξίας και τη βελτίωση της ανταγωνιστικότητάς τους. 

Ε. Μονάδα Διαχείρισης Εκτροφών με αντικείμενο την 
επιστημονική στήριξη των δράσεων που σχετίζονται με 
την εκτροφή των παραγωγικών ζώων και την αναπαρα¬ 
γωγική διαχείριση των εκτροφών. 

ΣΤ. Μονάδα Δενδροκηπευτικών καλλιεργειών με 
αντικείμενο: 1) την προαγωγή των δενδροκηπευτικών 
καλλιεργειών και την ανάδειξή τους στο βασικό πυλώ¬ 
να μιας δυναμικής γεωργίας με στόχο την παραγωγή 
επώνυμων προϊόντων ποιότητας, 2) την επιστημονική 
και τεχνολογική στήριξη δράσεων με στόχο την διάδο¬ 
ση νέων τεχνικών καλλιέργειας, νέων προωθούμενων 
ποικιλιών και 3) την ανάδειξη των ιδιαίτερων ποιοτικών 
χαρακτηριστικών των τοπικά παραγόμενων προϊόντων 
φρούτων λαχανικών με παράλληλη αξιοποίηση, όπου 
αυτό είναι δυνατό, τοπικών πληθυσμών και παραδοσι¬ 
ακών ποικιλιών. 

Άρθρο 2 
Σκοπός 

Το εργαστήριο έχει σκοπό: 

1. Την κάλυψη σε προπτυχιακό και μεταπτυχιακό επί¬ 
πεδο των ερευνητικών αναγκών του Τμήματος Τεχνο- 
λόγων Γεωπόνων καθώς και άλλων Τμημάτων του ΤΕΙ 
Δυτικής Μακεδονίας, σε θέματα που εμπίπτουν στα 
γνωστικά αντικείμενα του Εργαστηρίου, όπως αυτά 
προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι συμπίπτουν και αλληλοσυμπλη- 
ρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 

και εκδόσεων και την πρόσκληση Ελλήνων και ξένων 
αναγνωρισμένων επιστημόνων. 

4. Τη διεξαγωγή έρευνας για: 1) τη βελτιστοποίηση 
της ποιότητας και του ποιοτικού ελέγχου των αγρο¬ 
τικών προϊόντων και τροφίμων, 2) την ενίσχυση της 
τοπικής, αγροτικής και περιφερειακής ανάπτυξης και 
των στρατηγικών των Ορεινών και Μειονεκτικών Περι¬ 
οχών, 3) τη διαχείριση των εκτροφών, την προώθηση 
των δενδροκηπευτικών καλλιεργειών, 4) τη γενετική 
βελτίωση και αναπαραγωγή φυτών, 5) τη διοίκηση και 
διαχείριση αγροτικών επιχειρήσεων, όπως εξειδικεύο¬ 
νται στο άρθρο 1. 

5. Την παροχή υπηρεσιών σε ιδιώτες κατά τα προβλε- 
πόμενα στο Π.δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά εργαστήρια σε ιδιώτες 
και κάθε νομικής μορφής οργανισμούς» (Α' 53). 

6. Την ύπαρξη και διατήρηση ιστοχώρου, στο οποίο 
δημοσιεύονται τα αποτελέσματα της ερευνητικής και 
λοιπής δραστηριότητας των μελών του Εργαστηρίου 
και άλλων συγγενών Τμημάτων του ΤΕΙ Δυτικής Μακε¬ 
δονίας, των Α.Ε.Ι. της χώρας και Ιδρυμάτων Ανώτατης 
Εκπαίδευσης της αλλοδαπής. 

Άρθρο 3 
Προσωπικό 

Το Εργαστήριο στελεχώνεται από μέλη του Εκπαι¬ 
δευτικού Προσωπικού (Ε.Π.) του Τμήματος Τεχνολόγων 
Γεωπόνων, που κατέχουν θέσεις των οποίων το γνωστι¬ 
κό αντικείμενο εμπίπτει στα διδακτικά και ερευνητικά 
ενδιαφέροντα του εργαστηρίου, από μέλη του Ειδικού 
Διδακτικού Προσωπικού (Ε.ΔΙ.Π.) και του Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.), καθώς και 
από μέλη του λοιπού επιστημονικού και διοικητικού προ¬ 
σωπικού που τοποθετούνται στο εργαστήριο σύμφωνα 
με τις κείμενες διατάξεις. Συνεργαζόμενοι ερευνητές 
με το Εργαστήριο μπορεί να είναι μέλη ΔΕΠ και ΕΠ 
άλλων τμημάτων του ΤΕΙ Δυτικής Μακεδονίας, καθώς 
και άλλων Ιδρυμάτων της ημεδαπής και της αλλοδαπής. 

Αρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος Εκπαιδευτι¬ 
κού Προσωπικού (Ε.Π.) του Τ μήματος Τ εχνολόγων Γ ε¬ 
ωπόνων του ΤΕΙ Δυτικής Μακεδονίας, με τη διαδικασία 
που ορίζουν οι διατάξεις του άρθρου 3 του Ν. 3794/2009 
(Α' 156). 

2. Στις Μονάδες του εργαστηρίου ορίζονται υπεύθυνοι 
Μονάδας, οι οποίοι είναι μέλη Εκπαιδευτικού Προσω¬ 
πικού (Ε.Π.) του Τμήματος Τεχνολόγων Γεωπόνων του 
ΤΕΙ Δυτικής Μακεδονίας, με τη διαδικασία που ορίζουν 
οι διατάξεις του άρθρου 3 του Ν. 3794/2009 (Α' 156). 

3. Οι υπεύθυνοι των Μονάδων συνεργάζονται με τον 
Διευθυντή του Εργαστηρίου για όλα τα θέματα που 
αφορούν τη λειτουργία αυτού. 

4. Ο Διευθυντής του εργαστηρίου ασκεί τις αρμοδι¬ 
ότητες που ορίζονται στο άρθρο 3 του Ν. 3794/2009, 
μεταξύ των οποίων περιλαμβάνονται ο συντονισμός του 
διδακτικού (προπτυχιακού - μεταπτυχιακού) και ερευ¬ 
νητικού έργου του εργαστηρίου, η κατάρτιση και υπο¬ 
βολή στη Γενική Συνέλευση του Τμήματος του ετήσιου 
προγράμματος λειτουργίας του εργαστηρίου, η μέριμνα 
για την τήρηση, τη στελέχωση, την οικονομική διαχεί¬ 


ριση και την κατανομή των χώρων του εργαστηρίου, η 
εισήγηση στη Γ ενική Συνέλευση του Τ μήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό και η υπογραφή κάθε εγγράφου. 

Άρθρο 5 

Εγκατάσταση - Λειτουργία 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό λειτουργίας 
του ΤΕΙ Δυτ. Μακεδονίας και σε χώρους που παραχω- 
ρούνται σ' αυτό για την εγκατάσταση των οργάνων και 
του λοιπού τεχνικού εξοπλισμού που είναι αναγκαίος για 
τη διενέργεια των εργαστηριακών ασκήσεων και των 
ερευνητικών προγραμμάτων. Στον χώρο εγκατάστασης 
τοποθετείται πινακίδα με τον τίτλο του εργαστηρίου. 

2. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στο πλαί¬ 
σιο ερευνητικού προγράμματος ή άλλου έργου, που 
έχει αποφασιστεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και την προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών εκ¬ 
παίδευση και εξουσιοδότηση από τον διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται μετά τη χρησι¬ 
μοποίηση τους στην κατάσταση που είχαν παραδοθεί. 

Άρθρο 6 

Έσοδα και Πόροι του Εργαστηρίου 

Η λειτουργία του εργαστηρίου θα γίνεται από ιδίους 
πόρους οι οποίοι θα προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του Π.δ. 159/1984. 

δ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και Νομικά ή Φυσικά Πρόσωπα. 

ε. Τ ις κληρονομιές, τις δωρεές και τις κληροδοσίες 
που καταλείπονται στο ΤΕΙ Δυτικής Μακεδονίας για 
τους σκοπούς του εργαστηρίου και 

στ. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει- 

σερχομένων και εξερχόμενων εγγράφων. Με απόφαση 
του διευθυντή μπορεί να τηρείται και κάθε άλλο βιβλίο 
ή στοιχείο που προ βλέπεται από ειδικές διατάξεις ή 
κρίνεται απαραίτητο. 

Άρθρο 8 

Τίτλος - Σφραγίδα 

1. Ο τίτλος του Εργαστηρίου είναι: «ΕΡΓΑΣΤΗΡΙΟ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ». Αυτός ο τίτ¬ 
λος, καθώς και τα στοιχεία του Διευθυντή του Εργα¬ 
στηρίου αναγράφονται στους χώρους που είναι εγκα¬ 
τεστημένο και δραστηριοποιείται το Εργαστήριο. 

2. Οι Μονάδες του Εργαστηρίου, όπως αυτές ορίζονται 
παραπάνω, μπορούν να έχουν ως τίτλο το όνομα της 
Μονάδας μετά τον τίτλο του Εργαστηρίου: 

«ΕΡΓΑΣΤΗΡΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

- ΜΟΝΑΔΑ.». Με τη σειρά αυτή, καθώς και με τα 

στοιχεία του υπευθύνου της Μονάδας αναγράφονται 
στους χώρους που είναι εγκατεστημένη και δραστηρι¬ 
οποιείται η κάθε Μονάδα. 


3. Το Εργαστήριο χρησιμοποιεί για την αλληλογραφία 
του στρογγυλή σφραγίδα που αναγράφει στον εξω¬ 
τερικό κύκλο «ΤΕΙ ΔΥΤΙΚΗΣ ΜΑΚΕΔΟΝΙΑΣ» και στον 
εσωτερικό «ΕΡΓΑΣΤΗΡΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΤΡΟΦΙΜΩΝ» και έχει ως έμβλημα στα έγγραφα του το 
αντίστοιχο του ΤΕΙ Δυτικής Μακεδονίας 

4. Ανάλογη σφραγίδα, με τα στοιχεία στην Αγγλική 
γλώσσα, χρησιμοποιεί το Εργαστήριο για την ξενόγλωσ¬ 
ση αλληλογραφία του και τα έγγραφα του. 

Αρθρο 9 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 4 Ιουνίου 2015 
Ο Πρόεδρος 

ΝΙΚΟΛΑΟΣ ΑΣΗΜΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη οοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΐοοιριί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-ΓπαϊΙ: ννβόπΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































